Document ID: 31991R1436

ΚΑΝΟΝΙΣΜΟΣ ( ΕΟΚ ) αριθ . 1436/91 ΤΗΣ ΕΠΙΤΡΟΠΗΣ της 30ής Μαΐου 1991 για την τροποποίηση του κανονισμού ( ΕΟΚ ) αριθ . 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 2 ), και ιδίως το άρθρο 16,
Εκτιμώντας :
ότι θεσπίστηκε η ονοματολογία για τις επιστροφές κατά την εξαγωγή από τον κανονισμό ( ΕΟΚ ) αριθ . 3846/87 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1255/91 ( 4 )- ότι αυτή η τροπολογία θα πρέπει να τροποποιηθεί προκειμένου να προσαρμοστεί η ελάχιστη περιεκτικότητα βασικού αμύλου ( κωδικός ΣΟ 1108 ) επιλέξιμου για καταβολή επιστροφών κατά την εξαγωγή -
ότι, όπως έδειξε η πείρα, προς χάριν της απλούστευσης των διαδικασιών ελέγχου, η ελάχιστη περιεκτικότητα βασικού αμύλου επιλέξιμου για επιστροφή κατά την εξαγωγή, που αναφέρεται στην ονοματολογία, θα πρέπει να ευθυγραμμιστεί με την ελάχιστη περιεκτικότητα βασικού αμύλου το οποίο τυγχάνει επιστροφής στην παραγωγή, όπως καθορίζεται από τον κανονισμό ( ΕΟΚ ) αριθ . 2169/86 της Επιτροπής της 10ης Ιουλίου 1986 για τον καθορισμό των λεπτομερειών εφαρμογής που αφορά τον έλεγχο και την καταβολή των επιστροφών στην παραγωγή στον τομέα των σιτηρών και της όρυζας ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3056/90 ( 6 )-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Η περιγραφή του κωδικού ΣΟ 1108 της ονοματολογίας των γεωργικών προϊόντων για τις επιστροφές κατά την εξαγωγή, όπως εμφαίνεται στον τομέα 3 του παραρτήματος του κανονισμού ( ΕΟΚ ) αριθ . 3846 /87, αντικαθίσταται από την περιγραφή που αναφέρεται στο παράρτημα του παρόντος κανονισμού .
Η νέα υποσημείωση ( 6 ) προστίθεται στο τέλος του τομέα 3 . Άρθρο 2
Ο παρών κανονισμός αρχίζει να ισχύει την 1η Ιουνίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 30 Μαΐου 1991 .

Labels: 17
6